Uppskrift dagsins er skákkökur . Aðventumolann má sjá hér í spilaranum að neðan en uppskrift og leiðbeiningar er að finna neðar í fréttinni . Aðventumolar Árna í Árdal eru á dagskrá Stöðvar 2 klukkan 19.10 alla daga fram að jólum nema á föstudögum eru þeir sýndir beint á eftir Allir geta dansað . Fyrsta smákökutegundin sem ég man eftir að hafa gert sérstaklega fyrir jólin þegar ég var yngri voru skákkökur . Vanillu - og kakódeig sem skorin eru í renninga og svo staflað saman til að mynda skákborðsmunstur . Ég hef reglulega gaman af föndrinu sem felst í að gera þessar smákökur . Um daginn datt mér í hug að í stað þess að baka venjulegar smákökur með skákmunstri myndi ég baka raunverulegt skákborð ! Uppskriftin hér dugar í eitt skákborð , hvíta og svarta taflmenn og afgang til að leika sér með . Ef bakað smákökutaflborð er ekki á verkefnalistanum þá er alveg hægt að helminga uppskriftina og gera hefðbundnar skákkökur eða spíralkökur . Taflborðið ætti strangt til tekið að vera 40 - 48 sentimetra á kant en ofnplatan mín var ekki nógu stór . Ég ákvað því að hafa skákborðið mitt 32 sentimetra og hvern reit því 4 sentimetra á kant . Ljóst deig 300 grömm smjör , við herbergishita 200 grömm sykur ½ teskeið salt 2 harðsoðnar eggjarauður , þrýst í gegnum sigti 2 teskeiðar vanilludropar 400 grömm hveiti Dökkt deig 300 grömm smjör , við herbergishita 200 grömm sykur ½ teskeið salt 2 harðsoðnar eggjarauður , þrýst í gegnum sigti 2 teskeiðar vanilludropar 350 grömm hveiti 50 grömm dökkt kakóduft Bæði deig eru gerð á nákvæmlega sama hátt . Þeytið saman smjör og sykur í stórri skál þar til blandan er orðin létt og ljós . Bætið þá við salti , eggjarauðum , vanilludropum og hveiti ( auk kakóduftsins fyrir dökka deigið ) . Hrærið öllu vel saman þar til samleitur deigklumpur myndast . Skiptið hvorum deigklump í fjóra parta og fletjið hvern part út á milli tveggja smjörpappírsarka þar til deigið er um 3 - 5 millimetra þykkt . Setjið deigið inn í kæli til að stífna í að minnsta kosti 15 mínútur . Fyrir skákborð : Forhitið ofn í 150°C . Vinnið með eitt deig í einu , svo hitt deigið haldist kalt og auðveldara sé að skera út fullkomnar ferninga . Byrjið fyrst að skera út ferhyrning sem rúmar eins marga 4 cm ferninga og mögulegt er . Merkið næst fjóra sentimetra allan hringinn og skerið svo eftir merkingunum . Losið ferningana frá smjörpappírnum , leggið aftur niður og setjið inn í ísskáp á meðan þið skerið hitt deigið út . Það þarf af skera út 96 ferninga í heildina , 32 ferninga af bæði ljósa og dökka deiginu í taflborðið og svo 16 af hvoru fyrir taflmennina . Þegar allir ferningarnir eru klárir er þeim raðað á víxl á smjörpappírsklædda bökunarplötu en skákborðið er 8 reitir á kant . Gott er að smyrja eggjahvítu á þær hliðar ferninganna sem snúa að hvort öðrum . Þannig límist skákborðið betur saman og minni hætta á að það detti í sundur þegar það er handleikið . Setjið skákborðið inn í ofn og bakið í 30 mínútur eða þar til jaðrar þess eru rétt byrjaðir að dökkna . Látið skákborðið síðan kólna alveg á bökunarplötunni . Fyrir taflmenn : Forhitið ofn í 175°C . Prentið út tvívíða mynd af taflmönnum og klippið þá út . Fletjið afskurðina eins þunnt og þið getið á milli tveggja smjörpappírsarka og kælið í 15 mínútur . Leggið úrklippurnar ofan á og skerið taflmennina út einn í einu . Notið lítinn spaða til að losa deigið frá pappírnum og leggið ofan á einn 4 sentimetra ferning . Taflmennirnir munu þenjast út og stækka töluvert meira en reitirnir á taflborðinu inni í ofninum . Því þarf að skera örlitla ræmu af taflmönnunum alla hringinn svo þeir komist allir fyrir á skákborðinu . Raðið taflmönnunum með um sentimetra millibili á bökunarpappírsklædda bökunarplötur og bakið í um 15 mínútur . Látið taflmennina síðan kólna alveg á bökunarplötunni .